CELEX: 62021TN0413
Language: mt
Date: 2021-07-10 00:00:00
Title: Kawża T-413/21: Rikors ippreżentat fl-10 ta’ Lulju 2021 – Feralpi vs Il-Kummissjoni

25.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/40
            
         
      Rikors ippreżentat fl-10 ta’ Lulju 2021 – Feralpi vs Il-Kummissjoni
      (Kawża T-413/21)
      (2021/C 431/48)
      Lingwa tal-kawża: it-Taljan
      
         Partijiet
      
      
         Rikorrent: Feralpi Holding SpA (Brescia, l-Italja) (rappreżentanti: G. Roberti u I. Perego, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  (i) abbażi tal-Artikoli 266(2) TFUE, 268 u 340(2) TFUE, tikkundanna lill-Unjoni Ewropea, irrappreżentata mill-Kummissjoni, tikkumpensa d-dannu subit mir-rikorrenti minħabba n-nuqqas ta’ ħlas, min-naħa tal-Kummissjoni, tal-interessi moratorji fuq l-ammont tal-multa dovuti b’eżekuzzjoni, abbażi tal-Artikolu 266 TFUE, tas-sentenza ta’ annullament tal-Qorti tal-Ġustizzja tal-21 ta’ Settembru 2017, C-85/15 P, li għandu jiġi kkwalifikat kif ġej:
                  
                              (a)
                           
                           
                              ammont għall-interessi moratorji dovuti fuq l-ammont ta’ EUR 10 250 000,00 tal-multa mħallsa provviżorjament mir-rikorrenti, għall-perijodu inkluż bejn l-4 ta’ Marzu 2010 u s-26 ta’ Ottubru 2017, stabbilit abbażi tar-rata ffissata mill-Bank Ċentrali Ewropew (BĊE) għat-tranżazzjonijiet ta’ rifinanzjament prinċipali tiegħu fis-seħħ fl-1 ta’ Marzuo2010 (jiġifieri, wieħed fil-mija), miżjud bi tliet punti u nofs perċentwali, bit-tnaqqis tal-interessi bankarji diġà rċevuti, ugwali għal EUR 3 204 301,82 jew, sussidjarjament, iddeterminat skont ir-rata li l-Qorti Ġenerali tqis xierqa;
                           
                        
                              (b)
                           
                           
                              ammont għall-interessi moratorji msemmija fil-punt (a), għall-perijodu inkluż bejn is-26 ta’ Ottubru 2017 u d-data tal-ħlas effettiv, jew, sussidjarjament, bejn is-16 ta’ Marzu 2021 u d-data tal-ħlas effettiv, iddeterminat skont ir-rata tal-interessi msemmija fil-punt (a) jew, alternattivament, skont rata ta’ interessi oħra li l-Qorti Ġenerali tqis xierqa;
                           
                        
            
                  —
               
               
                  (ii) abbażi tal-Artikolu 263(4) tannulla d-deċiżjoni li tinsab fl-ittra tal-Kummissjoni, Direttorat Ġenerali tal-Baġit, tat-30 ta’ April 2021 (Ref. Ares(2021)2904279) li ċaħdet it-talba għar-rimbors tal-interessi msemmija mressqa minn Feralpi Holding S.p.A. tas-16 ta’ Marzu 2021;
               
            
                  —
               
               
                  (iii) tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors għad-danni, ir-rikorrenti tinvoka motiv wieħed biss, ibbażat fuq il-fatt li l-Kummissjoni hija marbuta, permezz tar-responsabbiltà mhux kuntrattwali tagħha, konformement mal-Artikoli 266(2), 268 u 340(2) TFUE, tħallas lir-rikorrenti kumpens f’ammont ugwali għall-ammont tal-interessi moratorji dovuti fuq il-multa rrimborsata lilha b’eżekuzzjoni, abbażi tal-Artikolu 266 TFUE, tas-sentenza ta’ annullament tal-Qorti tal-Ġustizzja tal-21 ta’ Settembru 2017, C-85/15 P, u għall-ammont tal-interessi moratorji dovuti fuq tali somma.
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq nuqqas ta’ motivazzjoni.
                  
                              —
                           
                           
                              F’dan ir-rigward jiġi osservat li, mill-motivazzjoni tal-komunikazzjoni tad-Direttorat Ġenerali tal-Baġit ma jidhrux ir-raġunijiet li wassluha biex tqis li r-rikors tar-rikorrenti huwa preskritt.
                           
                        
            
                  2.
               
               
                  It-tieni motiv, ibbażat fuq ksur tal-Artikoli 266 TFUE u 46 tal-Istatut tal-Qorti tal-Ġustizzja.
                  
                              —
                           
                           
                              F’dan ir-rigward jiġi osservat li l-identifikazzjoni tad-dies a quo li minnha Direttorat Ġenerali tal-Baġit jibda jikkalkola d-dekorrenza tal-preskrizzjoni hija bbażata fuq interpretazzjoni żbaljata tal-Artikoli 266 TFUE u 46 tal-Istatut tal-Qorti tal-Ġustizzja.
                           
                        
            
                  3.
               
               
                  It-tielet motiv, ibbażat fuq il-ksur u fuq l-applikazzjoni żbaljata tal-Artikolu 266 TFUE, tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u tar-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (2).
                  
                              —
                           
                           
                              F’dan ir-rigward jiġi osservat li d-Direttorat Ġenerali tal-Baġit irrefera għal regola li ma għadhiex fis-seħħ u li r-regoli stabbiliti fir-Regolament Nru 966/2012 u fir-Regolament Nru 1268/2012 għandhom madankollu japplikaw flimkien mal-Artikolu 266 TFUE u ma jeħilsux lill-Kummissjoni mill-obbligu li jirriżulta minn dan tal-aħħar.
                           
                        
            
         (1)  ĠU 2012, L 298, p. 1.
      
         (2)  ĠU 2012, L 362, p. 1.